Fid-19 ta' April 2016, il-Kunsill approva l-istabbiliment ta' missjoni ta' taħriġ militari fir-Repubblika Ċentru-Afrikana (EUTM RCA) biex tikkontribwixxi għar-riforma tas-settur tad-difiża tal-pajjiż. Il-missjoni ser tkun ibbażata f'Bangui u ser topera għal perijodu inizjali ta' sentejn. B'segwitu ta' missjoni konsultattiva militari tal-UE (EUMAM RCA), hi ser taħdem lejn Forzi Armati Ċentru-Afrikani (FACA) modernizzati, effettivi, inklużivi u demokratikament responsabbli. Hija ser tipprovdi parir strateġiku lill-Ministeru tad-Difiża tar-Repubblika Ċentru-Afrikana u lill-persunal ġenerali, kif ukoll edukazzjoni u taħriġ lill-FACA. L-EUTM RCA ser topera skont l-objettivi politiċi u strateġiċi kif jinsabu fil-kunċett ta' ġestjoni ta' kriżijiet approvat mill-Kunsill fl-14 ta' Marzu 2016. L-EUMAM RCA ġiet stabbilita fid-19 ta' Jannar 2015. F'kooperazzjoni mill-qrib mal-missjoni multidimensjonali integrata tan-Nazzjonijiet Uniti għall-istabbilizzazzjoni fir-Repubblika Ċentru-Afrikana (MINUSCA), il-EUMAM RCA tagħti parir lill-awtoritajiet militari tar-Repubblika Ċentru-Afrikana dwar ir-riformi meħtieġa biex il-forzi armati tal-pajjiżi jiġu trasformati f'armata professjonali, demokratikament kontrollata u etnikament rappreżentattiva. Il-mandat tagħha jiskadi fis-16 ta' Lulju 2016. Stqarrija għall-istampa dwar l-istabbiliment ta' EUMAM RCA Ara l-paġna tal-laqgħa